
BIROUL PERMANENT
AL
CAMEREI DEPUTAŢILOR

		În conformitate cu prevederile Regulamentului Camerei Deputaţilor, republicat, cu modificările și completările ulterioare, vă înaintăm, alăturat, Raportul comun asupra Proiectului de Lege pentru modificarea lit. k) a art. 64 din Ordonanța de urgență a Guvernului nr. 23/2008 privind pescuitul și acvacultura, transmis spre dezbatere, în fond,  Comisiei pentru agricultură, silvicultură, industrie alimentară și servicii specifice și Comisiei pentru mediu și echilibru ecologic  cu adresa nr. PLx. 126 din 13 martie 2019.
În raport de obiectul şi conţinutul său, proiectul de lege face parte din categoria legilor organice.
					


	PREȘEDINTE,
ALEXANDRU STĂNESCU
	PREȘEDINTE,
Ion CUPĂ

R A P O R T  COMUN   
asupra Proiectului de Lege pentru modificarea lit. k) a art. 64 din Ordonanța de urgență a Guvernului nr. 23/2008 privind pescuitul și acvacultura 
(PLx. 126/2019)

		
În conformitate cu prevederile art. 95  din Regulamentul Camerei Deputaţilor, republicat cu modificările și completările ulterioare Comisia pentru agricultură, silvicultură, industrie alimentară şi servicii specifice și Comisia pentru mediu și echilibru ecologic  au fost sesizate spre dezbatere  în fond, cu Proiectului de Lege pentru modificarea lit. k) a art. 64 din Ordonanța de urgență a Guvernului nr. 23/2008 privind pescuitul și acvacultura, transmis cu adresa nr. PLx. 126 din 13 martie 2019 și înregistrat la Comisia pentru agricultură, silvicultură, industrie alimentară și servicii specifice cu nr.4c-5/117  din 14 martie  2019, respectiv la Comisia pentru mediu și echilibru ecologic cu nr. 4c-8/124 din 15 martie 2019.
Senatul, în calitate de primă Cameră sesizată, a adoptat propunerea legislativă în ședința din 11 martie 2019.
În conformitate cu prevederile art.76 alin. (1) din Constituția României, republicată, și ale art.92 alin.(9) pct.2 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Consiliul Legislativ, cu avizul nr. 1205/19.12.2018, avizează favorabil propunerea legislativă cu observații și propuneri.
Consiliul Economic și Social, prin actul nr.6236/04.12.2018 avizează favorabil proiectul de act normativ
Guvernul, prin actul nr.25/DPSG/15.01.2019, susține adoptarea inițiativei legislative.	
	Comisia juridică, de disciplină și imunități, cu avizul nr. 4c-13/225 din 26 martie 2019, a avizat favorabil propunerea legislativă.
Proiectul de lege are ca obiect de reglementare modificarea lit.k) a art.64 din Ordonanţa de urgenţă a Guvernului nr.23/2008, în sensul exceptării din categoria faptelor ce reprezintă infracţiuni, a pescuitului de calcan cu plase monofilament, pentru evitarea capturării nedorite de mamifere în acestea, în special a delfinilor.
Potrivit prevederilor art. 61 și 63  din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice și cei ai Comisiei pentru mediu și echilibru ecologic au examinat proiectul de lege, în şedinţa comună din 24.04.2019.		
Membrii Comisiei pentru agricultură, silvicultură, industrie alimentară și servicii specifice au fost prezenți la lucrări  conform listei de prezență. 
	Membrii Comisiei pentru mediu și echilibru ecologic au fost prezenți conform listei de prezență.
În conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, la lucrările comisiilor a participat, în calitate de invitat domnul Nicolae Dimulescu, președinte Agenția Națională pentru Pescuit și Acvacultură și doamna Carmen Fătulescu, consilier superior Ministerul Economiei.
În urma examinării proiectului de lege şi a opiniilor examinate,  membrii celor două Comisii au hotărât, cu majoritate de voturi,  să propună plenului Camerei Deputaților adoptarea Proiectului de Lege pentru modificarea lit. k) a art. 64 din Ordonanța de urgență a Guvernului nr. 23/2008 privind pescuitul și acvacultura,  cu un amendament admis redat în anexa.
	În raport de obiectul și conținutul său, proiectul de lege face parte din categoria legilor organice.


	PREȘEDINTE,
Alexandru STĂNESCU


	PREȘEDINTE,
Ion CUPĂ

	SECRETAR,
Dan CIOCAN
	SECRETAR,
Gheorghe Dănuț BOGDAN

	

Șef serviciu, Anton Păștinaru
                     Consilier parlamentar, dr. Gabriela Amalia Ciurea
	


                          Consilier parlamentar Alina Alexandriuc


Anexa
AMENDAMENTE ADMISE
la Proiectului de Lege pentru modificarea lit. k) a art. 64 din Ordonanța de urgență a Guvernului nr. 23/2008 privind pescuitul și acvacultura 
(PLx. 126/2019)

	Nr. crt.
	Text
Ordonanța de urgență a Guvernului nr.23/2008 cu modificările și completările ulterioare
	Text adoptat de Senat
	Text adoptat de Comisii
	Motivarea amendamentelor

	1.
	
	LEGE
pentru modificarea lit.k) a art. 64 din Ordonanța de urgență a Guvernului nr. 23/2008 privind pescuitul și acvacultura
	Nemodificat
	

	2.
	
	[bookmark: _GoBack]Articol unic.- La articolul 64 din Ordonanța de urgență a Guvernului nr. 23/2008 privind pescuitul și acvacultura, publicată în Monitorul Oficial al României, Partea I, nr. 180 din 10 martie 2008, aprobată cu modificări și completări prin Legea nr. 317/2009, cu modifcările și completările ulterioare, litera k) se modifică și va avea următorul cuprins:
	Nemodificat
	

	3.
	Art. 64
Următoarele fapte constituie infracţiuni şi se pedepsesc cu amendă şi interzicerea dreptului de a pescui pe o perioadă cuprinsă între un an şi 3 ani:

k) producerea, importul, deţinerea, comercializarea sau utilizarea uneltelor de plasă de tip monofilament;
	





”k)producerea, importul, deţinerea, comercializarea sau utilizarea uneltelor de plasă de tip monofilament, cu excepția celor folosite pentru pescuitul calcanului;“
	





”k)producerea, importul, deţinerea, comercializarea sau utilizarea uneltelor de plasă de tip monofilament, cu excepția setcilor folosite pentru pescuitul calcanului, cu mărimea ochiului de minimum 400 mm;“
Autori:
Comisia pentru agricultură 
Comisia pentru mediu

